વલસાડ: વલસાડમાં છપાયેલા કાટલા જેવા ચોક્કસ બિલ્ડરોએ અનેક ગેરકાયદે બાંધકામો ઉભા કરી દીધા છે. અને તેની સજા પ્રજા ભોગવી રહી છે ત્યારે નગરપાલિકા ની હદ બહાર પણ આવા બાંધકામો થયા હોવાની હકીકત બહાર આવી છે જેમાં અટક પારડી માં સુમળી માં સ્વસ્તિક નામનું બિલ્ડીંગ બનાવી દઈ પરમિશન થી વધુ દુકાનો બિલ્ડર ઉદય મરજાદી એ ધબેડી દીધી છે. તેના આ કારનામા ની પોલ ખુલ્લી પડી ગઈ છે અને આ આખા ખેલ માં ઘણા બધા કમાયા હોવાની વાતો બહાર આવી રહી છે કારણ કે પરમીશન મામલે જયારે સર્વાનુમતે શરતો ને આધીન રહેવા નો ઠરાવ થયો તે બધાને ખબર હતી પરંતુ બિલ્ડીંગ માં ગેરકાયદે બાંધકામ થયું તે મામલે બધાએ આંખો બંધ કરી લીધી હોવાનું હાસ્યાસ્પદ ચિત્ર ઊભું થયું છે. પરંતુ હવે આ મામલો કબર માંથી બેઠો થયો છે અને સાચી હકીકત બહાર આવી છે જેમાં બિલ્ડર સહિત અનેક નામો બહાર આવવાની શક્યતાઓ ઉભી થઇ છે કારણકે અતિ ગંભીર આ મામલે સરપંચ થી માંડી જિલ્લા વિકાસ અધિકારી પણ ભેરવાય તેવા સંજોગો ઉભા થયા છે, આ મામલે ઉચ્ચસ્તરે થી રેલો આવશે ત્યારે તમામ નામો ખુલવાની શક્યતાઓ જણાઈ રહી છે, આ ગેરકાયદે બાંધકામ મામલે સત્યડે પુરાવાઓ સાથે બિલ્ડર અને તેમના મળતીયાઓ ને ખુલ્લા પાડવાની નેમ સાથે અહીં બિલ્ડર ઉદય મરજાદી ના આ બિલ્ડીંગ ની ગેરકાયદેસરતા પ્રકાશિત કરી છે.